**Solar Fields** (oikealta nimeltään **Magnus Birgersson**, s. 1950) on ruotsalainen elektronisen musiikin säveltäjä ja tuottaja.

Hän on julkaissut uransa aikana yli 15 albumia, jotka sisältävät studioalbumien lisäksi myös videopelien ja elokuvien soundtrackeja, kuten Digital Illusions CE:n kehittämään ja Electronic Arts -yhtiön julkaisemaan *Mirror's Edge* -videopeliin.

Ura
---

Göteborgista kotoisin oleva säveltäjä, äänisuunnittelija ja multi-instrumentalisti Magnus Birgersson loi Solar Fieldsin 90-luvun lopulla. Magnus kasvoi musiikillisessa perheessä ja on itse soittanut pianoa ja syntetisaattoria 70-luvulta lähtien. 80-luvun puolivälissä hän alkoi hyödyntämään tietokoneita syntetisaattorien kanssa. Ambient-julkaisuidensa lisäksi hän on myös ollut kitaristina useissa rock-yhtyeissä, pianistina jazz -yhtyeissä sekä kosketinsoittajana drum and bass -yhtyeissä. Nykyään hän tekee lisäksi yhteistyötä Vincent "*Aes Dana*" Villuisin, H.U.V.A. Network- sekä T.S.R.-yhtyeiden kanssa. Jälkimmäisessä ovat mukana myös Daniel Segerstad ja Johannes Hedberg Carbon Based Lifeforms -yhtyeestä.

Solar Fields -nimen alla hän on julkaissut yli viisitoista albumia sekä vieraillut yli kuudellakymmenellä eri julkaisulla. Hänen ensimmäinen studioalbuminsa oli *Reflective Frequencies*, joka julkaistiin Ultimae Records -yhtiön kautta vuonna 2001. Kaksi vuotta myöhemmin hän julkaisi toisen albuminsa *Blue Moon Station*, mikä edeltäjänsä tavoin oli yhdistelmä downtempoa, ambientia ja trancea.

Vuoden 2005 lopulla Solar Fields julkaisi albumit *Leaving Home* ja *Extended*, joista jälkimmäinen on saatavilla vain rajoitettuna painoksena.

Hänen viides albuminsa *EarthShine*, joka julkaistiin vuonna 2007, sisälsi edellisiin albumeihinsa nähden huomattavasti enemmän progressivisen trancen elementtejä. Pian tämän jälkeen Electronic Arts ja DICE tarjosivat Solar Fieldsille mahdollisuuden säveltää *Mirror's Edge* -videopelin soundtrack, joka julkaistiin 14. marraskuuta 2008. Soundtrack pääsi muun muassa VGChartz-sivuston "Top 20 Original Soundtracks in Gaming" -listan sijalle 16.

Seuraavan vuonna 2009 Solar Fields sävelsi ja julkaisi seuraavana albuminsa *Movements*. Albumi äänestettiin kymmenen parhaan joukkoon Echoes-radion kuuntelijoiden äänestyksessä ja se toimi lisäksi kanadalaisen studion Alientrapin vuonna 2011 julkaiseman *Capsized*-pelin soundtrackina.

Vuonna 2010 hän julkaisi *Movements*-albumin pohjalta uudelleenmiksatun version nimeltä *Altered - Second Movements*, sekä aloitti *Origin*-albumisarjan säveltämisen. Kyseinen sarja koostuu neljästä albumista, jotka sisältävät aiemmin keskeneräisiksi jääneitä ja julkaisemattomia kappaleita. *Until We Meet the Sky* ja *Random Friday* sävellettiin lisäksi samaan aikaan.

2013 Solar Fields julkaisi toisen osan *Origin*-sarjasta, albumin nimeltä *Origin #02*. Hän julkaisi myös "Cluster"-demon saman vuoden lopulla. "Pulse"-kappale julkaistiin 30. kesäkuuta 2014 Joof Recordings -yhtiön kautta.

2014 Solar Fields julkaisi kolme albumia nimillä *RED*, *GREEN* ja *BLUE*. Albumit sisältävät artistin aiemmin julkaisemattomia kappaleita sekä remixejä.

Hän sävelsi myös 9.6.2016 (Euroopassa, 7.6.2016 Pohjois-Amerikassa) *Mirror's Edgen* jatko-osan (Mirror’s Edge Catalystin).

Diskografia
-----------

*Pääartikkeli: Solar Fieldsin diskografia*
### Studioalbumit

* *Reflective Frequencies* (2001)
* *Blue Moon Station* (2003)
* *Extended* (2005)
* *Leaving Home* (2005)
* *EarthShine* (2007)
* *Movements* (2009)
* *Altered (Second Movements)* (2010)
* *Origin #01* (2010)
* *Until We Meet The Sky* (2011)
* *Random Friday* (2012)
* *Origin #02* (2013)
* *Red* (2014)
* *Green* (2014)
* *Blue* (2014)
* *Ourdom* (2018)
* *Origin #03* (2019)

### Soundtrackit

* *Borderline* (2004)
* *Second Chance* (2005)
* *Universeum - To Live in Space* (2005)
* *Vaniljtigern* (2006)
* *Mirror's Edge* (2009)
* *Superkär* (2011)
* *Capsized* (2011)
* *Mirror's Edge Catalyst* (2016)

Lähteet
-------

1. ↑  News from Magnus *solarfields.com*. Viitattu 11.04.2008.
2. ↑  VGC Top 20 Original Soundtracks in Gaming *vgchartz.com*. Viitattu 03.04.2015.
3. ↑  Alientrapin kotisivut *alientrap.org*. Viitattu 03.04.2015.
4. ↑  Pulse *beatport.com*. Viitattu 30.06.2014.
5. ↑  64 Reasons To Play Mirror’s Edge™ Catalyst *Mirror's Edge™ Catalyst*.  2.6.2016. Viitattu 5.5.2018. (englanniksi)

Aiheesta muualla
----------------

* Viralliset kotisivut
* Facebook-yhteisö
* Myspace
* Diskografia Discogs-sivustolla
* Last.fm-sivusto
* Music4Gamesin haastattelu Mirror's Edge -soundtrackista (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Taiteenala | 
* MusicBrainz

 |

 |